20. 3. 89 Επίσημη Εφημερίδα των Ευρωπαϊκών Κοινοτήτων Αριθ. C 71/17 
Γνωμοδότηση για την πρόταση οδηγίας του Συμβουλίου για την τροποποίηση της οδηγίας 85/3/ΕΟΚ 
σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών 
οχημάτων (ι) 
(89/C 71/05) 
Την 1η Ιουνίου 1988, το Συμβούλιο των Ευρωπαϊκών Κοινοτήτων αποφάσισε να ζητήσει, σύμφωνα με 
τις διατάξεις του άρθρου 75 της Συνθήκης, τη γνωμοδότηση της Οικονομικής και Κοινωνικής Επιτρο­
πής για την παραπάνω πρόταση. 
Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών εργασιών, 
εξέδωσε τη γνωμοδότηση του στις 11 Ιανουαρίου 1989 με βάση την έκθεση του εισηγητή, κ. Cavazutti. 
Κατά την 262η σύνοδο ολομέλειας της, που πραγματοποιήθηκε στις 25 και 26 Ιανουαρίου 1989 
(συνεδρίαση της 26ης Ιανουαρίου 1989) η Οικονομική και Κοινωνική Επιτροπή υιοθέτησε με 43 
ψήφους υπέρ, 11 κατά και 7 αποχές την ακόλουθη γνωμοδότηση. 
1. Εισαγωγή 
1.1. Η οδηγία 85/3/ΕΟΚ της 19ης Δεκεμβρίου 1984(2), 
η οποία είχε σαν σκοπό να επιτρέψει στα κράτη μέλη να 
απαγορεύουν την είσοδο στο έδαφος τους οχημάτων που 
δεν ήταν σύμφωνα με τα πρότυπα που ορίζει, θέσπισε τις 
προδιαγραφές σχετικά με το βάρος, τις διαστάσεις και 
ορισμένα άλλα τεχνικά χαρακτηριστικά ορισμένων οδικών 
οχημάτων που χρησιμοποιούνται στις διεθνείς μεταφορές. 
Το στοιχείο «διάσταση» της οδηγίας καθορίζει, μεταξύ των 
κοινών προτύπων, το μέγιστο μήκος αρθρωτών οχημάτων σε 
15,5 μέτρα. 
1.2. Σημειώνεται ότι πρόκειται για μια εξωτερική συνολική 
διάσταση σχετικά με την οποία δεν ορίζεται το μέγιστο μήκος 
του ημι-ρυμουλκούμενου ή το ελάχιστο μήκος του θαλάμου 
οδήγησης. 
1.3. Η οδηγία 85/3/ΕΟΚ, αν και είναι πολύ πρόσφατη, 
αποδείχθηκε καταφανώς ανεπαρκής, ειδικότερα στο μέρος 
που αφορά τις «διαστάσεις» και αυτό έχει αποτελέσει για την 
ΟΚΕ παράγοντα σύγχυσης. Στην παρούσα πρόταση τρο­
ποποίησης της σχετικής οδηγίας η Επιτροπή καθορίζει το 
μέγιστο μήκος του ωφέλιμου χώρου του η μι-ρυμουλκούμενο 
σε 13,61 μέτρα, αυξάνοντας το συνολικό μέγιστο μήκος ενός 
αρθρωτού οχήματος σε 16,5 μέτρα, και επιβάλλοντας τη συμ­
μόρφωση του μηχανισμού ζεύξης προς το πρότυπο της Διε­
θνούς Οργανισμού Τυποποίησης (ISO) αριθ. 1726. 
1.4. Το παρόν έγγραφο της Επιτροπής περιλαμβάνει 
επίσης δύο προτάσεις δήλωσης του Συμβουλίου. Σύμφωνα με 
την πρώτη δήλωση, το Συμβούλιο θα δώσει στην Επιτροπή 
την ειδική εντολή να προτείνει συγκεκριμένα μέτρα σχετικά 
με το μέγιστο μήκος των οδικών συρμών σε κίνηση (σήμερα 
το μήκος αυτό συχνά υπερβαίνει σε μεγάλο βαθμό τα 18 μέτρα 
που ορίζονται από την οδηγία 85/3/ΕΟΚ). 
Σύμφωνα με τη δεύτερη δήλωση, θα ανατεθεί στην Επιτροπή 
η αρμοδιότητα να καθορίσει και να υποστηρίξει την κοινή 
θέση των κρατών μελών σχετικά με την τυποποίηση των 
διαστάσεων για τα θαλάσσια εμπορευματοκιβώτια βάσει των 
προτύπων ISO (Διεθνής Οργανισμός Τυποποίησης), και αυτό 
(') ΕΕ αριθ. C 173 της 2. 7. 1988, σ. 12. 
(2) ΕΕ αριθ. L 2 της 3. 1. 1985, σ. 14. με σκοπό να διασφαλισθούν οι ισχύουσες ρυθμίσεις (μήκος 
40 ποδιών) έναντι των αιτημάτων που προβάλλουν οι ΗΠΑ 
και η Ιαπωνία, δηλ. να αυξηθεί το μήκος αυτό σε 45 ή 48 
πόδια αντιστοίχως. 
2. Γενικές παρατηρήσεις 
2.1. Το γενικό πλαίσιο 
2.1.1. Η ΟΚΕ κρίνει ότι η Επιτροπή πρέπει να εκτιμήσει 
τα αποτελέσματα της πολιτικής για τις μεταφορές η οποία ώς 
τώρα έχει αποδειχθεί ιδιαίτερα ευαίσθητη στις πιέσεις και 
στις τάσεις που είχαν σαν σκοπό να επιτρέπεται η συστη­
ματική αύξηση της χωρητικότητας και των διαστάσεων των 
οδικών εμπορικών οχημάτων. Κατά συνέπεια, η Επιτροπή θα 
μπορούσε να καταλήξει στο συμπέρασμα ότι είναι αναγκαίο 
να προχωρήσει σε βαθμιαία και πιο κατάλληλη συνεκτική 
τροποποίηση και συμπλήρωση της σχετικής κοινοτικής 
νομοθεσίας. 
Αυτή η εναρμόνιση είναι ακόμα περισσότερο αναγκαία και 
επείγουσα από τεχνική άποψη, επειδή το Συμβούλιο μόλις 
πρόσφατα (20 Ιουνίου 1988) αποφάσισε τη δημιουργία, έως 
την 1η Ιανουαρίου 1993, μιας αγοράς οδικών μεταφορών όπου 
δεν θα επιβάλλεται κανένας ποσοτικός περιορισμός. 
2.1.2. Η ΟΚΕ επιθυμεί να υπενθυμίσει ότι ένας από τους 
κύριους στόχους της κοινής πολιτικής μεταφορών είναι η 
κατάργηση κάθε στρέβλωσης του ανταγωνισμού όχι μόνο 
στο εσωτερικό κάθε τρόπου μεταφοράς αλλά και μεταξύ των 
διάφορων τρόπων μεταφοράς. 
Η Επιτροπή πρέπει να προσέξει γι'αυτό το λόγο ώστε όλες 
οι προτάσεις στον τομέα των μεταφορών, ακόμη και αυτές που 
σχετίζονται με τα βάρη και τις διαστάσεις, να μην ευνοούν τις 
οδικές μεταφορές σε σχέση με τους άλλους τρόπους μεταφο­
ράς (τόσο τις σιδηροδρομικές όσο και τις πλωτές). Αυτό θα 
είχε αρνητικές επιπτώσεις στα επίπεδα ενεργειακής κατανά­
λωσης, στους δείκτες ρύπανσης και κυρίως στον όγκο της 
οδικής κυκλοφορίας με συνέπεια τη μείωση των περιθωρίων 
ασφαλείας που έχει ως συνακόλουθη επίπτωση την αύξηση 
του αριθμού και της σοβαρότητας των ατυχημάτων. 
Οι οδικές υποδομές, και ώς ένα σημείο και οι σιδηροδρομικές, 
λόγω των παραγώγων επιπτώσεων των συνδυασμένων μεταφο­
ρών, θα υποστούν επίσης συνέπειες σε τέτοιο βαθμό ώστε και 
οι σχετικά πρόσφατες διαρθρώσεις θα χρειασθεί να αποτε-
Αριθ. C 71/18 Επίσημη Εφημερίδα των Ευρωπαϊκών Κοινοτήτων 20. 3. 89 
λέσουν αντικείμενο ιδιαίτερα σημαντικών και δαπανηρών 
εργασιών ενίσχυσης και ειδικής συντήρησης, λόγω της 
πυκνότητας της κυκλοφορίας των βαρέων οχημάτων και των 
οχημάτων των οποίων το βάρος φθάνει τα όρια του ωφέλιμου 
φορτίου που έχουν καθορισθεί κατά τη διενέργεια ελέγχων. 
Αυτές οι τάσεις που ακολουθήθηκαν ώς τώρα απέδωσαν 
αποτελέσματα που δεν ήταν πάντοτε θετικά επειδή ευνόησαν 
την υπερβολική αύξηση των οδικών μεταφορών εις βάρος 
των σιδηροδρομικών και των πλωτών. 
Η ΟΚΕ θεωρεί ότι έφθασε η στιγμή να εξαχθούν κατάλληλα 
συμπεράσματα ως προς τις ανωτέρω παρατηρήσεις, με συνε­
κτίμηση, ιδιαίτερα, και των προβλημάτων που σχετίζονται 
με την προστασία του περιβάλλοντος. 
2.1.3. Κατά τον καθορισμό των κοινοτικών τεχνικών προ­
τύπων χρειάζεται, εξάλλου, να ληφθούν υπόψη οι επιπτώσεις 
που τα πρότυπα αυτά θα έχουν στις τρέχουσες διαπραγματεύ­
σεις με τις παραδοσιακές χώρες κοινοτικής διαμετακόμισης, 
τα οποία θα μπορούσαν να καταστήσουν ακόμη πιο αμφίβολη 
κάθε ενδεχόμενη συμφωνία. Τα πρότυπα σχετικά με τα βάρη 
και τις διαστάσεις που ισχύουν στις χώρες διαμετακόμισης 
παρουσιάζουν πράγματι την τάση να παρεκκλίνουν πάντοτε 
από τα κοινοτικά πρότυπα, χωρίς να είναι δυνατό να προσάψει 
κανείς στις χώρες αυτές τη μορφή ότι «εμποδίζουν την 
πρόοδο», δεδομένου ότι οι κοινοτικές αποφάσεις ακολουθούν 
αποκλειστικά μια μόνο οδό και αυτό, όχι μόνο χωρίς να 
υπάρχει η δυνατότητα προηγούμενων διαβουλεύσεων — έστω 
και άτυπων μόνο — αλλά επειδή αγνοούν συστηματικά ακόμη 
και τους παράγοντες στους οποίους θα έπρεπε να δοθεί μεγα­
λύτερη προσοχή. 
2.2. Η πρόταση τροποποίησης της οδηγίας 85/3/ΕΟΚ 
2.2.1. Η ΟΚΕ δεν αμφισβητεί το βάσιμο του επιχειρήματος 
της Επιτροπής ότι είναι ιδιαίτερα σημαντικό και επείγον να 
δοθεί τέλος στις πρακτικές, ακόμη και αν αυτές είναι σύμφω­
νες προς την ισχύουσα κοινοτική νομοθεσία, που θέτουν 
σοβαρά σε κίνδυνο τις συνθήκες εργασίας των οδηγών και 
την οδική ασφάλεια. Πράγματι, σύμφωνα με τη διαρκή 
προσπάθεια βελτίωσης της οικονομικής χρησιμοποίησης των 
εμπορικών οδικών οχημάτων, οι κατασκευαστές αρθρωτών 
οχημάτων κάνουν χρήση πολύ προηγμένων τεχνικών (βρα-
χύτερος θάλαμος οδήγησης με υπερυψωμένες κλίνες, βρα-
χύτερα συστήματα ζεύξης, μικρότεροι τροχοί για τα ρυμουλ­
κούμενα, τοιχώματα λεπτού πάχους κλπ.) για να αυξηθεί στο 
έπαρκο ο ωφέλιμος χώρος, ενώ τηρούν τα όρια των εξωτε­
ρικών, συνολικών διαστάσεων (μήκος, ύψος, πλάτος) όπως 
ορίζονται από την ισχύουσα ρύθμιση και μετρώνται ενώ το 
όχημα βρίσκεται σε στάση. 
Η ΟΚΕ διαπιστώνει σχετικά ότι κυρίως η πρώτη πρακτική 
που αποβλέπει στην κατασκευή βραχύτερων θαλάμων οδήγη­
σης είναι επιβλαβής τόσο για τις συνθήκες εργασίας όσο και 
για την ασφάλεια. Όσον αφορά τις τρεις άλλες πρακτικές, η 
ΟΚΕ διερωτάται αν αυτές ενδεχομένως δεν θα έχουν επίσης 
θετικές επιπτώσεις για την οδική ασφάλεια. 
2.2.2. Η Επιτροπή με την πρόταση της θεωρεί ότι έχει 
εξισορροπήσει με τρόπο συστηματικό τα συμφέροντα των 
ενδιαφερομένων: των μεταφορέων που θα έχουν τη δυνατό­
τητα να χρησιμοποιούν οχήματα με μεγαλύτερες πάντοτε διαστάσεις και βεληνεκές· και των εργαζομένων που θα 
προστατεύονται από προδιαγραφές που διασφαλίζουν ικανο­
ποιητικότερες συνθήκες εργασίας και ασφάλειας. 
Δυστυχώς, όμως, η πρόταση καταλήγει στην ουσία να διασκε­
δάζει τις ανησυχίες μιας μόνο πλευράς από τη στιγμή που 
δεν καθορίζει τις ελάχιστες διαστάσεις του θαλάμου, και 
κυρίως δεν λαμβάνει υπόψη την περαιτέρω επιδείνωση, 
συγκεκριμένη και ψυχολογική, που η αποδοχή μιας παρό­
μοιας πρότασης θα συνεπαγόταν ενθαρρύνοντας και, κατά 
συνέπεια, καθιστώντας τις οδικές μεταφορές λιγότερο 
ασφαλείς για όλους τους χρήστες λόγω της αύξησης των 
διαστάσεων του αρθρωτού οχήματος. Αρθρωτά οχήματα 
μεγαλύτερα κατά 1 μέτρο συνεπάγονται βεβαίως επιδείνωση 
των συνθηκών ασφαλείας της κυκλοφορίας. 
Σε περίπτωση που δεν προβλεφθεί παρόμοια περιοριστική 
διάταξη, σχετικά με τις διαστάσεις και τα χαρακτηριστικά 
του θαλάμου, υπάρχει ο κίνδυνος να επανέλθουμε μελλοντικά 
στην ίδια επιζήμια κατάσταση την οποία ακριβώς η Επιτροπή 
δικαίως προσπάθησε να επανορθώσει. Με την επιλογή της 
έμμεσης οδού που είναι η οροθέτηση του μέγιστου μήκους 
του ωφέλιμου χώρου των η μι-ρυμουλκούμενων, η Επιτροπή 
δεν εξασφαλίζει ότι ο υπόλοιπος χώρος θα χρησιμοποιηθεί 
για την κατασκευή καμπίνας που θα ανταποκρίνεται στις 
θεμιτές απαιτήσεις των οδηγών. 
2.2.3. Η ΟΚΕ υπογραμμίζει ότι είναι απαράδεκτη μια κατά­
σταση όπου, για να είναι δυνατό να αυξάνεται συνεχώς ο 
μέγιστος ωφέλιμος όγκος των εμπορικών οδικών οχημάτων 
γίνονται διαρκώς παραχωρήσεις εις βάρος των ρυθμίσεων 
κοινωνικού χαρακτήρα και της ασφάλειας. Η ΟΚΕ κρίνει για 
το λόγο αυτό ότι η παρούσα πρόταση αν γίνει δεκτή δεν 
θα έχει ως βέβαιο αποτέλεσμα τη βελτίωση των συνθηκών 
εργασίας των οδηγών και την ενίσχυση της ασφάλειας· οι 
άλλες αρνητικές πτυχές που αναφέρθηκαν παραπάνω είναι 
εξίσου σημαντικές. 
2.2.4. Η ΟΚΕ καλεί λοιπόν την Επιτροπή να επεξεργασθεί 
το συντομότερο δυνατό μια συγκεκριμένη πρόταση που θα 
καθορίζει τις ελάχιστες διαστάσεις και τα χαρακτηριστικά 
του θαλάμου οδήγησης, με τέτοιο τρόπο ώστε να διασφαλι­
σθεί η βελτίωση της ασφάλειας και της άνεσης των οδηγών. 
Η ΟΚΕ αναγνωρίζει όμως ότι παρόμοια πρότυπα τα οποία θα 
πρέπει κατά βάθος να ενταχθούν στο γενικότερο πλαίσιο μιας 
κοινοτικής κοινωνικής ρύθμισης στον τομέα των μεταφορών, 
δεν θα έχουν αναδρομική ισχύ και θα θεσπισθούν οριστικά 
μόνο μετά από μια λογικής διάρκειας μεταβατική περίοδο 
που θα επιτρέψει στους κατασκευαστές και μεταφορείς να 
κάνουν τις σχετικές προσαρμογές. 
2.2.5. Η ΟΚΕ υπογραμμίζει σχετικά ότι είναι απαράδεκτο 
να προτείνει η Επιτροπή μέτρα εναρμόνισης που αποβλέπουν 
στην ελεύθερη κυκλοφορία των οχημάτων στην κοινοτική 
επικράτεια χωρίς να ασχολείται ταυτόχρονα με τα προβλή­
ματα που συνδέονται με την κοινωνική εναρμόνιση (διαστά­
σεις του θαλάμου). 
20. 3. 89 Επίσημη Εφημερίδα των Ευρωπαϊκών Κοινοτήτων Αριθ. C 71/19 
2.3. Τα δύο σχέδια δηλώσεων του Συμβουλίου 
2.3.1. Η ΟΚΕ διαπιστώνει ότι είναι η πρώτη φορά που μία 
πρόταση της Επιτροπής συνοδεύεται από σχέδια δηλώσεων 
των προθέσεων του Συμβουλίου, με χαρακτήρα καθαρά πολι­
τικό και τα οποία περιορίζονται στην ανακοίνωση απλώς 
των πολύ γενικών γραμμών μιας δράσης που η Επιτροπή 
προτίθεται να αναλάβει στο μέλλον. 
2.3.2. Η ΟΚΕ εκφράζει σοβαρές επιφυλάξεις όσον αφορά 
την πρακτική αυτή και διερωτάται αν είναι σκόπιμο να περι­
λαμβάνονται στο ίδιο έγγραφο διάφορες προτάσεις, οι οποίες 
αν και συνδέονται με το ίδιο γενικό αντικείμενο, δεν έχουν 
τον ίδιο ειδικό στόχο, ούτε την ίδια φύση και νομική εμβέ­
λεια. Η ΟΚΕ εφιστά την προσοχή στο γεγονός ότι, ακόμη κι 
αν υιοθετηθούν από το Συμβούλιο, οι δύο δηλώσεις δεν θα 
είναι περιοριστικές από νομική άποψη, και ότι θα πρέπει 
στη συνέχεια να θεσπισθούν κατάλληλες νομικές κοινοτικές 
πράξεις. 
2.3.3. Όσον αφορά το σχέδιο της πρώτης δήλωσης, η ΟΚΕ 
κρίνει ότι η Επιτροπή θα έπρεπε να επιδιώξει να επιτύχει 
γενικά και όχι μόνο για τις μεμονωμένες περιπτώσεις, την 
τήρηση του πνεύματος και του γράμματος των κοινών προ­
τύπων που ορίζονται από την οδηγία 85/3/ΕΟΚ. Αυτά θα 
πρέπει στην ουσία να εφαρμόζονται σ'όλα τα οδικά οχήματα 
και κάτω από όλες τις συνθήκες χρησιμοποίησης τους. 
2.3.4. Όσον αφορά το περιεχόμενο του σχεδίου της δεύτε­
ρης οδηγίας η ΟΚΕ εγκρίνει τις ανησυχίες της Επιτροπής 
και την καλεί να αντιταχθεί με αποφασιστικότητα, στα πλαί­
σια του ISO (Διεθνής Οργανισμός Τυποποίησης), σε μια 
δυσανάλογη αύξηση των διαστάσεων των θαλάσσιων 
εμπορευματοκιβωτίων. Είναι λοιπόν απαραίτητο να δώσει το 
Συμβούλιο την κατάλληλη εντολή στην Επιτροπή ώστε να 
συντονίσει η τελευταία τις θέσεις των κρατών μελών σχετικά 
και να τις υποβάλλει στις διασκέψεις του ISO που θα ασχο­
ληθούν με το θέμα. 
Βρυξέλλες, 26 Ιανουαρίου 1989. 3. Συμπεράσματα 
Η ΟΚΕ σημειώνει τις καλές προθέσεις της Επιτροπής, θεω­
ρεί, όμως, την παρούσα πρόταση ανεπαρκή. Καλεί για το 
λόγο αυτό την Επιτροπή να την επανεξετάσει και να τη 
συμπληρώσει και οπωσδήποτε να αναλάβει την υποχρέωση 
να επιδιώξει τους ακόλουθους στόχους. Δηλαδή η οδηγία 
πρέπει: 
— να αποτελέσει ορόσημο, στο εσωτερικό και στο εξωτερικό 
της Κοινότητας, αντιστροφής της τάσης που έχει οδηγή­
σει σε συνεχή, απερίσκεπτη, και σημαντική αύξηση του 
βάρους και των διαστάσεων στις οδικές μεταφορές, 
— να καθορίσει τις ελάχιστες διαστάσεις θαλάμου οδήγησης 
για όλα τα οχήματα που απαριθμούνται στο παράρτημα Ι 
της οδηγίας 85/3 (οχήματα με κινητήρα — αρθρωτά 
οχήματα και οδικές αμαξοστοιχίες), αφού ληφθούν υπόψη 
οι υποδείξεις που ενδέχεται να διατυπωθούν από κοινού 
με τις ενδιαφερόμενες κοινωνικές πλευρές· θα χρειαστεί 
οπωσδήποτε να ληφθούν υπόψη οι εργονομικές επιταγές 
και οι επιταγές ασφάλειας, 
— να μην αποτελέσει νέο κίνητρο για χρήση των οδικών 
μεταφορών εις βάρος των άλλων τρόπων μεταφοράς, ειδι­
κότερα σε ό,τι αφορά τις μεταφορές μέσων ή μεγάλων 
αποστάσεων, 
— να κατοχυρώσει τη ρύθμιση των μεταφορών της ΕΟΚ (η 
οποία είναι η μεγαλύτερη εμπορική ζώνη στον κόσμο και 
αποτελεί σημείο αναφοράς για όλους τους εμπορικούς 
εταίρους της) σε μια θεώρηση περισσότερο αξιόπιστη, 
περισσότερο δυναμική, ανοικτή σε νέες προοπτικές και 
δεσμευόμενη λιγότερο από τις επιταγές του παρελθόντος, 
— να μη δημιουργήσει πρόσθετες αμφιβολίες ως προς το 
βάσιμο και τη βεβαιότητα του κοινοτικού δικαίου. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE 
Αριθ. C 71/20 Επίσημη Εφημερίδα των Ευρωπαϊκών Κοινοτήτων 20. 3. 89 
ΠΑΡΑΡΤΗΜΑ 
στη γνωμοδότηση της ΟΚΕ 
Τροπολογίες που απορρίφθηκαν 
Οι ακόλουθες τροπολογίες που υποβλήθηκαν βάσει της γνωμοδότησης του τμήματος σύμφωνα με τον εσωτερικό 
κανονισμό απορρίφθηκαν κατά τη διάρκεια της συζήτησης. 
Σημείο 2.1.2 
Η δεύτερη παράγραφος του σημείου αυτού να διατυπωθεί ως εξής: 
«Η Επιτροπή θα πρέπει να εξασφαλίσει ότι οι προτάσεις στον τομέα των μεταφορών, συμπεριλαμβανομένης και της 
παρούσας πρότασης, λαμβάνουν επαρκώς υπόψη την αρχή των ίσων και δίκαιων ευκαιριών ανταγωνισμού τόσο στα 
πλαίσια των μεμονωμένων τρόπων μεταφοράς όσο τα μεταξύ των διάφορων τρόπων μεταφοράς. Είναι προφανές ότι 
η προώθηση της ασφάλειας και προστασίας του περιβάλλοντος πρέπει να αποτελέσει μέρος της πολιτικής.» 
Αιτιολογία 
Στο παρόν κείμενο εξυπονοείται ότι προτάσεις σαν και εκείνες που αφορούν τα βάρη και τις διαστάσεις θα επιφέρουν 
σοβαρή μείωση των περιθωρίων ασφάλειας και ότι οι οδικές μεταφορές θα πρέπει να τεθούν σε μειονεκτική θέση 
σε σύγκριση με άλλους τρόπους μεταφοράς. Η ΟΚΕ ανέκαθεν προσπαθούσε να διατηρήσει μία ισορροπία μεταξύ 
των διάφορων τρόπων μεταφοράς με βάση το θεμιτό ανταγωνισμό. Η τροπολογία εκφράζει την αρχή αυτή. 
Αποτέ&σμα της ψηφοφορίας 
Ψήφοι υπέρ: 17, ψήφοι κατά: 26, αποχές: 5. 
Σημείο 2.2.2. 
Η δεύτερη παράγραφος να διατυπωθεί ως εξής: 
«Ατυχώς, η πρόταση δεν κατορθώνει να καθορίσει τις ελάχιστες διαστάσεις του θαλάμου.» 
Αιτιολογία 
Η τροποποίηση αυτή συνδέεται με το σημείο 2.1.2. Το παρόν κείμενο υπερβάλλει καταλήγοντας στο συμπέρασμα 
ότι το θέμα των διαστάσεων του θαλάμου συνδέεται άμεσα με την επιδείνωση της οδικής ασφάλειας. Δεν υφίστανται 
αποδείξεις που να το βεβαιώνουν. Επιπλέον, στόχος της πρότασης της Επιτροπής είναι να διατεθεί μεγαλύτερος 
χώρος για το θάλαμο οδήγησης. 
Αποτέλεσμα της ψηφοφορίας 
Ψήφοι υπέρ: 18, ψήφοι κατά: 32, αποχές: 2. 
Σημείο 2.2.3 
Να διαγραφεί. 
Αιτιολογία 
Το παρόν κείμενο αναφέρεται στο μέγιστο ωφέλιμο όγκο που δεν αποτελεί θέμα υπό αμφισβήτηση στα πλαίσια των 
διαστάσεων του θαλάμου. Το κύριο θέμα του σημείου αυτού θα μπορούσε να προστεθεί στο σημείο 2.2.4. 
Αποτέλεσμα της ψηφοφορίας 
Ψήφοι υπέρ: 22, ψήφοι κατά: 34, αποχές: 0.